कुल्लू के मणिकर्ण घाटी में शारनी-पीणी सड़क का उद्घाटन विवादों में घिर गया है. मुख्यमंत्री जयराम ठाकुर ने आधी अधूरी सड़क का लोकार्पण कर दिया है. इसके साथ ही इस सड़क पर बिना रूट परमिट की बस को भी हरी झंडी मिल गई है. हालांकि बताया जा रहा है कि इस सड़क को वाहन चलने योग्य बनाने के लिए अभी और वक्त लगना था लेकिन कुछ नेताओं ने इस सड़क का श्रेय लेने के चक्कर में मुख्यमंत्री जय राम ठाकुर से इस आधी अधूरी सड़क का लोकार्पण करवाया है.